2003L0091 — SL — 03.09.2008 — 003.001

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

►B DIREKTIVA KOMISIJE 2003/91/ES z dne 6. oktobra 2003 o določitvi izvedbenih ukrepov za člen 7 Direktive Sveta 2002/55/ES glede lastnosti, ki morajo biti zajete kot minimum pri preizkušanju, in minimalnih pogojev za preizkušanje določenih sort zelenjadnic (Besedilo velja za EGP) (UL L 254, 8.10.2003, p.11)

spremenjena z:









▼B

DIREKTIVA KOMISIJE 2003/91/ES

z dne 6. oktobra 2003

o določitvi izvedbenih ukrepov za člen 7 Direktive Sveta 2002/55/ES glede lastnosti, ki morajo biti zajete kot minimum pri preizkušanju, in minimalnih pogojev za preizkušanje določenih sort zelenjadnic

(Besedilo velja za EGP)







KOMISIJA EVROPSKIH SKUPNOSTI JE – ob upoštevanju Pogodbe o ustanovitvi Evropske skupnosti, ob upoštevanju Direktive Sveta 2002/55/ES z dne 13. junija 2002 o trženju semena zelenjadnic ( 1 ), kakor je bila spremenjena z Direktivo 2003/61/ES ( 2 ), in zlasti člena 7(2)(a) in (b) Direktive, ob upoštevanju naslednjega: (1) Z Direktivo Komisije 72/168/EGS z dne 14. aprila 1972 o določanju lastnosti in minimalnih pogojev za preizkušanje sort zelenjadnic ( 3 ), kakor je bila spremenjena z Direktivo 2002/8/ES ( 4 ), so bile z namenom uradnega sprejetja sort v sortne liste držav članic določene lastnosti, ki morajo biti zajete kot minimum pri preizkušanju različnih vrst, in minimalne zahteve za izvajanje preizkušanja. (2) Upravni svet Urada Skupnosti za rastlinske sorte (USRS), ustanovljenega z Uredbo Sveta (ES) št. 2100/94 z dne 27. julija 1994 o žlahtniteljskih pravicah v Skupnosti ( 5 ), kakor je bila nazadnje spremenjena z Uredbo (ES) št. 1650/2003 ( 6 ), je v zvezi s pogoji za preizkušanje sort izdal smernice za preizkušanje za določene vrste. (3) Na mednarodni ravni obstajajo smernice za preizkušanje, ki določajo pogoje za preizkušanje sort. Smernice za preizkušanje je izdelala Mednarodna zveza za varstvo novih sort rastlin (UPOV). (4) Direktiva 72/168/EGS je bila spremenjena z Direktivo 2002/8/ES zaradi zagotovitve skladnosti med smernicami za preizkušanje USRS in pogoji za preizkušanje sort z namenom njihovega sprejetja v nacionalne sortne liste držav članic, v kolikor so bile izdelane smernice za preizkušanje USRS. USRS je od takrat izdal smernice za številne druge vrste. (5) Primerno je zagotoviti skladnost med smernicami za preizkušanje USRS in pogoji za preizkušanje sort z namenom njihovega sprejetja v nacionalne sortne liste držav članic. (6) Kjer USRS specifičnih smernic še ni izdelal, je primerno, da se kot podlaga za sistem Skupnosti uporabijo smernice za preizkušanje UPOV. Za vrste, ki v tej direktivi niso zajete, se uporablja nacionalna zakonodaja. (7) Direktivo 72/168/EGS je zato treba razveljaviti. (8) Ukrepi, predvideni s to direktivo, so v skladu z mnenjem Stalnega odbora za seme in razmnoževalni material za poljedelstvo, vrtnarstvo in gozdarstvo – ob upoštevanju naslednjega: SPREJELA NASLEDNJO DIREKTIVO:







Člen 1

1. Države članice predvidijo vpis sort zelenjadnic, ki izpolnjujejo zahteve iz odstavka 2, v nacionalno sortno listo v smislu člena 3(2) Direktive 2002/55/ES.

2. Glede razločljivosti, nespremenljivosti in izenačenosti velja naslednje:

(a) vrste, navedene v Prilogi I, morajo izpolnjevati pogoje, določene v „Protokolih za preizkušanje razločljivosti, nespremenljivosti in izenačenosti“ Upravnega sveta Urada Skupnosti za rastlinske sorte (USRS), ki so našteti v navedeni prilogi;

(b) vrste, navedene v Prilogi II, morajo izpolnjevati smernice za izvajanje preizkušanja razločljivosti, nespremenljivosti in izenačenosti Mednarodne zveze za varstvo novih sort rastlin (UPOV), ki so naštete v navedeni prilogi.

Člen 2

Uporabijo se vse sortne lastnosti v smislu člena 1(2)(a) in vse lastnosti, ki so v smernicah za preizkušanje iz člena 1(2)(b) označene z zvezdico (*), pod pogojem, da opazovanje neke lastnosti ni onemogočeno zaradi izražanja drugih lastnosti, in pod pogojem, da izražanja neke lastnosti ne preprečijo okoljski pogoji, v katerih se preizkušanje izvaja.

Člen 3

Države članice zagotovijo, da so pri preizkušanju vrst, navedenih v prilogah I in II, glede načrtovanja poskusov in rastnih razmer izpolnjene minimalne zahteve za izvajanje preizkušanja, kot so določene v smernicah za preizkušanje iz navedenih prilog.

Člen 4

Direktiva 72/168/EGS se razveljavi.

Člen 5

1. Države članice sprejmejo zakone in druge predpise, potrebne za uskladitev s to direktivo, najpozneje do 31. marca 2004. O tem takoj obvestijo Komisijo.

Države članice se v sprejetih predpisih sklicujejo na to direktivo ali pa sklic nanjo navedejo ob njihovi uradni objavi. Države članice določijo podrobnosti tega sklica.

2. Države članice predložijo Komisiji besedila temeljnih predpisov nacionalne zakonodaje, sprejetih na področju, ki ga ureja ta direktiva.

Člen 6

1. Če sorte z začetkom veljavnosti te direktive še niso bile sprejete za vpis v Skupno sortno listo zelenjadnic in se je uradno preizkušanje v skladu z

(a) Direktivo 72/168/EGS ali

(b) smernicami USRS iz Priloge I oziroma smernicami UPOV iz Priloge II, odvisno od vrste,

začelo pred tem datumom, za zadevne sorte velja, da izpolnjujejo zahteve te direktive.

2. Odstavek 1 se uporablja samo, če poskusi pokažejo, da sorte izpolnjujejo predpise iz

(a) Direktive 72/168/EGS ali

(b) smernic USRS iz Priloge I oziroma smernic UPOV iz Priloge II, odvisno od vrste.

Člen 7

Ta direktiva začne veljati sedmi dan po objavi v Uradnem listu Evropske unije.

Člen 8

Ta direktiva je naslovljena na države članice.

▼M3









PRILOGA I

Seznam vrst iz člena 1(2)(a), ki morajo biti skladne s protokoli za preskušanje USRS







Znanstveno ime Splošno ime Protokol USRS Allium cepa L. (Skupina čebul) čebula TP 46/1 z dne 14.6.2005 Allium cepa L. (Skupina aggregatum) šalotka TP 46/1 z dne 14.6.2005 Allium porrum L. por TP 85/1 z dne 15.11.2001 Allium sativum L. česen TP 162/1 z dne 25.3.2004 Apium graveolens L. listna in belušna zelena TP 82/1 z dne 13.3.2008 Apium graveolens L. gomoljna zelena TP 74/1 z dne 13.3.2008 Asparagus officinalis L. navadni beluš TP 130/1 z dne 27.3.2002 Brassica oleracea L. cvetača TP 45/1 z dne 15.11.2001 Brassica oleracea L. brokoli ali kalabrijski brokoli TP 151/2 z dne 21.3.2007 Brassica oleracea L. brstični ohrovt TP 54/2 z dne 1.12.2005 Brassica oleracea L. kolerabice TP 65/1 z dne 25.3.2004 Brassica oleracea L. ohrovt, belo zelje in rdeče zelje TP 48/2 z dne 1.12.2005 Brassica rapa L. kitajsko zelje TP 105/1 z dne 13.3.2008 Capsicum annuum L. čili ali poper TP 76/2 z dne 21.3.2007 Cichorium endivia L. kodrolistna endivija in endivija eskariol TP 118/2 z dne 1.12.2005 Cichorium intybus L. industrijska cikorija TP 172/2 z dne 1.12.2005 Cichorium intybus L. korenasti radič TP 173/1 z dne 25.3.2004 Citrullus lanatus (Thunb.) Matsum. et Nakai lubenica TP 142/1 z dne 21.3.2007 Cucumis melo L. melona TP 104/2 z dne 21.3.2007 Cucumis sativus L. kumara in kumarice za vlaganje TP 61/2 of 13.3.2008 Cucurbita pepo L. vrtna buča ali bučka TP 119/1 z dne 25.3.2004 Cynara cardunculus L. artičoka in kardij TP 184/1 z dne 25.3.2004 Daucus carota L. korenje in krmno korenje TP 49/3 z dne 13.3.2008 Foeniculum vulgare Mill. koromač TP 183/1 z dne 25.3.2004 Lactuca sativa L. solata TP 13/3 z dne 21.3.2007 Lycopersicon esculentum Mill. paradižnik TP 44/3 z dne 21.3.2007 Petroselinum crispum (Mill.) Nyman ex A. W. Hill peteršilj TP 136/1 z dne 21.3.2007 Phaseolus coccineus L. turški (laški) fižol TP 9/1 z dne 21.3.2007 Phaseolus vulgaris L. navadni fižol in visoki fižol TP 12/2 z dne 1.12.2005 Pisum sativum L. (partim) oglatozrnati grah, okroglozrnati grah in sladkorni grah TP 7/1 z dne 6.11.2003 Raphanus sativus L. redkev TP 64/1 z dne 27.3.2002 Solanum melongena L. jajčevec TP 117/1 z dne 13.3.2008 Spinacia oleracea L. špinača TP 55/2 z dne 13.3.2008 Valerianella locusta (L.) Laterr. navadni motovilec TP 75/2 z dne 21.3.2007 Vicia faba L. (partim) bob TP Broadbean/1 z dne 25.3.2004 Zea mays L. (partim) sladka koruza in pokovka TP 2/2 z dne 15.11.2001

Besedilo teh protokolov je na voljo na spletni strani USRS (www.cpvo.europa.eu).









PRILOGA II

Seznam vrst iz člena 1(2)(b), ki morajo biti skladne s smernicami za preskušanje USRS







Znanstveno ime Splošno ime Smernica UPOV Allium fistulosum L. zimski luk TG/161/3 z dne 1.4.1998 Allium schoenoprasum L. drobnjak TG/198/1 z dne 9.4.2003 Beta vulgaris L. mangold TG/106/4 z dne 31.3.2004 Beta vulgaris L. rdeča pesa, vključno z cheltenhamsko peso TG/60/7 z dne 9.4.2008 Brassica oleracea L. kodrolistni ohrovt TG/90/6 z dne 31.3.2004 Brassica rapa L. repa TG/37/10 z dne 4.4.2001 Cichorium intybus L. listnati ali glavnati radič TG/154/3 z dne 18.10.1996 Cucurbita maxima Duchesne navadna buča TG/155/4 z dne 28.3.2007 Raphanus sativus L. črna redkev TG/63/6 z dne 24.3.1999 Rheum rhabarbarum L. rabarbara TG/62/6 z dne 24.3.1999 Scorzonera hispanica L. črni koren (navadni gadnjak) TG/116/3 z dne 21.10.1988

Besedilo teh smernic je na voljo na spletni strani UPOV (www.upov.int).